മുഖ്യമന്ത്രിയും ആരോഗ്യമന്ത്രിയും മരണത്തിന്റെ വ്യാപാരികള് കേരളം നാണം കെട്ടു നില്ക്കുന്നു സെക്രട്ടറിയേറ്റിനു മുന്പിലേക്ക് ശവമഞ്ച യാത്ര നടത്തി യുവമോര്ച്ച തിരുവനന്തപുരം : സംസ്ഥാനത്ത് കൊറോണ വ്യാപനം രൂക്ഷമാകുന്ന പശ്ചാത്തലത്തില് പിണറായി സര്ക്കാരിനെതിരെ ശക്തമായ പ്രതിഷേധവുമായി യുവമോര്ച്ച. സെക്രട്ടറിയേറ്റിനു മുന്പിലേക്ക് ശവമഞ്ച യാത്ര നടത്തി. സംസ്ഥാനത്തെ കൊറോണ പ്രതിദിന രോഗികളുടെ 30,000 പിന്നിട്ടതോടെയാണ് സര്ക്കാരിനെതിരെ യുവമോര്ച്ച രംഗത്ത് വന്നത്. മുഖ്യമന്ത്രി പിണറായി വിജയനും ആരോഗ്യ മന്ത്രി വീണാ ജോര്ജും മരണത്തിന്റെ വ്യാപാരികളാണെന്ന് പ്രതിഷേധപരിപാടി ഉദ്ഘാടനം ചെയ്തുകൊണ്ട് യുവമോര്ച്ച സംസ്ഥാന അദ്ധ്യക്ഷന് സി ആര് പ്രഫുല് കൃഷ്ണന് പറഞ്ഞു. സംസ്ഥാനത്തെ കൊറോണ സാഹചര്യം രൂക്ഷമാകാന് കാരണം ഇരുവരുമാണ്. സംസ്ഥാന സര്ക്കാറിന്റെ കൊറോണ പ്രതിരോധം അശാസ്ത്രീയമായിരുന്നുവെന്നും അദ്ദേഹം കുറ്റപ്പെടുത്തി. ഇന്സ്റ്റിറ്റിയൂഷണന് ക്വാറന്റ്റൈന് ഒരുക്കുന്നതില് സര്ക്കാര് കാണിച്ച അലംഭാവമാണ് തീവ്ര വ്യാപനത്തിന് കാരണമായത്. കേന്ദ്ര സര്ക്കാര് സൗജന്യമായി നല്കിയ വാക്സിന് പോലും ഫലപ്രദമായി വിതരണം ചെയ്യാന് സംസ്ഥാന സര്ക്കാറിന് സാധിച്ചിട്ടില്ല. കേരളത്തിന് മറ്റ് സംസ്ഥാനങ്ങള്ക്ക് മുന്നില് തലകുനിച്ച് നാണംകെട്ട് നില്ക്കേണ്ടി വന്നിരിക്കുകയാണ്. ആരോഗ്യ മന്ത്രി വീണാ ജോര്ജ് പൂര്ണ്ണ പരാജയമാണെന്ന് ചുരുങ്ങിയ നാളുകള് കൊണ്ട് തന്നെ വ്യക്തമായിരിക്കുന്നു. കേരളത്തിലെ ജനങ്ങള് മുഴുവന് ആശങ്കയുടെ മുള്മുനയിലാണ്.മുഖ്യമന്ത്രിയും ആരോഗ്യമന്ത്രിയും മരണത്തിന്റെ വ്യാപാരികള് ആയി മാറിയിരിക്കുന്നു എന്നും അദ്ദേഹം വ്യക്തമാക്കി. യുവമോര്ച്ച ജില്ലാ ജനറല് സെക്രട്ടറി പാപ്പനംകോട് നന്ദു അദ്ധ്യക്ഷത വഹിച്ചു, യുവമോര്ച്ച നേതാക്കളായ ചന്ദ്രകിരണ്, അഭിലാഷ് അയോധ്യ, വലിയവിള ആനന്ദ്, കിരണ്,രാമേശ്വരം ഹരി, വിപിന് തുടങ്ങിയവര് പ്രതിഷേധത്തിന് നേതൃത്വം നല്കി.